cyanic-selkie/wikianc huggingface dataset:
Stemnebøveten
Stemnebøveten på Hisarøyna i Gulen kommune er antatt å ha vært en del av et nettverk av veter (viti, ildvarder, vedvarder) for varsling ufred i området som lå inn under Gulatinget. Fra Stemnebøveten er det frisikt til Vetefjell på Krakhellenipa ytterst i Sognefjorden. Derifra gikk det en varslingslinje innover fjorden til Veten ved Bekken, Veten ved Torvund, Vardeneset på Måren, Veteneset på Sæle, Vetehaugen eller Vokeskorane i Vik, Skriki i Norane, Vetanosi, Skar, Okken og Ulvisnubben i Lærdal, Stogonosi og Hugakollen i Vang. Vetene over Filefjell er usikre, men det er lokalisert mulige steder nær gamle tufter på Filefjell. Disse er plassert slik at det er sikt mellom dem langs med en gammel vegtrase på nordsida av elva. Dette kan være det gamle vetesystemet, men noe definitivt bevis mangler. Vetastuen fra Vetanosi står på Sogn Folkemuseum.
Leonteq Biathlon Cup 2017/18
Menn senior
Benjamin Weger deltok i kun to renn, og vant begge disse. Yannik Kreuzer vant også to av rennene.
Huset Askanien
Huset Askanien er en tysk fyrsteslekt som i mer enn syv hundre år regjerte i ulike deler av Tyskland. Slekten regjerte i Anhalt, oppkalt etter borgen Anhalt ved byen Aschersleben.
Genetisk algoritme
Metodologi
I en genetisk algoritme blir et sett (populasjon) av potensielle løsninger til et optimaliseringsproblem utviklet til bedre løsninger. Hver kandidat i populasjonen har et sett av verdier (sine kromosomer, gener eller genotype) som kan muteres og endres; tradisjonelt sett er løsninger oftest representert binært, men andre kodingsformer er også mulige. Utviklingen starter oftest fra tilfeldig genererte individer, og er en iterativ prosess, der hver populasjon kalles en generasjon. I hver generasjon blir alle individene i populasjonen evaluert av en fitness-funksjon som har til oppgave å beregne kvaliteten til hvert enkelt individ, og som helhet hvor nært optimaliseringsproblemet er til å bli løst. Individene med høyest fitness-verdi blir krysset med hverandre og utsatt for en mutasjonsprosess som tilfeldig endrer deler av genomet. Hvor ofte mutasjon skal forekomme blir bestemt av en mutasjonsrate To individer med høy fitness krysses og danner to nye individer som blir med på å forme en ny generasjon. Den nye generasjonen blir deretter brukt i den neste iterasjonen av algoritmen. Algoritmen avsluttes som regel enten etter et bestemt antall generasjoner, eller når en tilfredsstillende fitnessverdi for populasjonen er oppnådd.
Eliteserien i fotball for menn 2018
Eliteserien i fotball for menn 2018 er den 74. sesongen av den norske eliteserien i fotball og den tiende sesongen på rad med 16 deltakende lag. Ligaen består av de 13 beste lagene fra Eliteserien 2017, de to beste lagene fra 1. divisjon 2017 samt vinneren av kvalifisering til Eliteserien 2018.
2. serierunde
'''Lørdag 17. mars''' '''Søndag 18. mars''' '''Onsdag 11. april''' '''Onsdag 25. april'''
8. serierunde
'''Lørdag 5. mai''' '''Søndag 6. mai''' '''Mandag 7. mai'''
Storfjellet (Tafjord)
Storfjellet er et fjell i Tafjordfjella i Fjord kommune i Møre og Romsdal. Det ligger mellom Kaldhusdalen og Rødalen og har en høyde på 1 821 meter over havet.
Kjell Bygstad
Bygstad kom til Oslo som student i 1960. Han var innstilt som lederkandidat i Det Norske Studentersamfund i 1964, men Berge Furre ba Bygstad overta som partisekretær i Sosialistisk Folkeparti (SF), noe han etterkom. Senere la den unge partisekretæren seg ut med Finn Gustavsen og etter en kort periode i ml-bevegelsen med Tron Øgrim.
Protonicagus
Levevis
Disse artene finnes i sandete områder, som sanddyner og sandete levebredder. Larvene er ukjente, men lever sannsynligvis nede i sanden.
The Handmaid’s Tale
De tre første episodene ble gjort tilgjengelig 26. april 2017, mens de neste episodene ble lagt ut ukentlig etter premieren. Den første episoden i sesong to ble gjort tilgjengelig 25. april 2018. The Handmaid's Tale fikk god kritikk og har vunnet en rekke bransjepriser, blant annet Emmy-priser for beste dramaserie, beste kvinnelige hovedrolle (Elisabeth Moss) og beste kvinnelige birolle (Ann Dowd). Serien vant også to Golden Globe-priser.
Even Saxlund
Saxlund var høyesterettsassessor fra 1864 til 1894, og var blant annet medlem av riksretten over ministeriet Selmer i 1884.
Birkebeinerrittet 2015
Dette var også første gangen da HalvBirken ble arrangert. Dette er en løype på 44 kilometer.
Danjong av Joseon
Danjong av Joseon (født 23. juli 1441 i Gyeongbokgungpalasset i Seoul, død 24. desember 1457 i Yeongwol) var den sjette konge av Kongedømmet Joseon. Kong Danjongs fulle navn posthumt: Kong Danjong Gongeui Onmun Sunjeong Anjang Gyungsun Donhyo den store av Korea (단종공의온문순정안장경순돈효대왕, 端宗恭懿溫文純定安莊景順敦孝大王).
Løsarbeid
Løsarbeid er tilfeldig lønnsarbeid der en person ansettes en enkelt dag ad gangen eller i en kort periode. Løsarbeid er ofte ufaglært og manuelt, og ses især i landbruk og bygge- og anleggsnæringen.
16. etappe av Tour de France 2016
16. etappe av Tour de France 2016 gikk fra Moirans-en-Montagne til Bern 18. juli 2016.
Enicoeme
Utseende
Middelsstore, brunlige trebukker. Antennene er tynne og litt lengre enn kroppen. Pronotum er tønneformet, bredere enn langt. Dekkvingene er jevnbrede med rettvinklede "skuldre". Beina er middels lange og slanke.
Utbredelse
Slekten er kjent fra Elfenbeinskysten og Kongo.
Sørlige Europa
Tolv internasjonalt anerkjente suverene stater, tre mikrostater, ett biland og ett folkerettslig omstridt område inngår:
Ungdoms-EM i friidrett 2016
110 m hekk
<br style="clear:left;" />
Sørlige Europa
Kosovos de facto løsrivelse fra Serbia som et selvstendig land anerkjennes de jure av 97 av FNs 193 medlemsland, inkludert Norge.
Største byområder er Madrid, Barcelona, Roma, Athen, Milano, Lisboa, Napoli, Torino, Beograd og Porto.
Agestrata
Levevis
Larvene lever gjerne i råtnende ved eller annet dødt, organisk materiale. De voksne billene finnes gjerne på blomster der de eter pollen.
Zeca Afonso
Død og ettermæle
Afonso holdt sin siste konsert Coliseu dos Recreios, Lisboa, 29. januar 1983. Han led av ALS. Marcello Carlin skriver at Afonso er Portugals Victor Jara, Woody Guthrie og Bob Dylan i en person. «Os Vampeiros» ble framført under demonstrasjoene mot de økonomiske innstrammingene i 2011 og 2014. Fadostjernen Cristina Branco hyller på albumet Abril (2007) Afonsos minne.
Remo Freuler
Landslaget
Han ble tatt ut i ' tropp til VM i fotball 2022 i Qatar.
Georgian Bay
Georgian Bay (fransk: Baie Georgienne) er ei stor bukt i Huronsjøen i provinsen Ontario i Canada. Den utgjør den nordøstlige delen av Huronsjøen, og er skilt fra denne ved Brucehalvøya i sør og Manitoulinøya i nord. Bukta er rundt 320 km lang og 80 km bred, og har et areal på rundt 15 000 km².
Rødne kraftverk
Haugaland Kraft er majoritetseier i Sunnhordland Kraftlag.
Mostafa Madbouly
Den 7. juni 2018 ba president Sisi Madbouly om å danne ny regjering etter at Sherif Ismail trakk seg. Sisi hadde da blitt gjenvalgt med 97% av stemmene i et omdiskutert valg i mars 2018. Madhouly gjorde store endringer i regjeringen, blant annet ved å gi plass til åtte kvinnelige ministre. President Sisi godkjente regjeringen 14. juni 2018, og regjeringens politiske program ble lagt fram for parlamentet den 3. juli 2018. . Regjeringen ble godkjent i parlamentet 25. juli.
Farmakonisi
Historie
I mai 1921 ble Ai Giorgis (Αϊ Γιώργης) bygget, den eneste kirken på øya.
Tata Steel Chess 2019
Norske Magnus Carlsen vant turneringen med ni poeng fra 13 spill.
Ulrik Kaas
Han er begravet i Nørre Herlev Kirke, Hillerød.
Jack Cox
John Thomas «Jack» Cox, (født 21. desember 1877 i Liverpool, død 11. november 1955), var en engelsk fotballspiller.
Bernard Stalter
Stalter bygde opp en stor frisørkjede. Han var medlem av Conseil régional du Grand Est fra 2016 til sin død. Han var også medlem av Conseil économique, social et environnemental fra 2015 til sin død.
Gérard Mannoni
Han studerte ved École des Métiers d'Art, École nationale supérieure des beaux-arts, Académie Julian, og Académie de la Grande Chaumière.
Hellas under VM i landeveissykling 2017
Hellas deltok under VM i landeveissykling 2017 som ble avholdt fra 17. til 24. september 2017 i Bergen i Norge.
Storlivatn kraftverk
Kraftverket het Sauda IV før det byttet navn til Storlivatn. Det overfører vann fra Slettedalsvatnet til Storlivatn.
Fredrikke Egeberg
Annichen Fredrikke Sophie Egeberg (født 23. november 1815 i Kristiania, død 16. mai 1861 i Sem ved Tønsberg) var en norsk komponist som gjorde seg gjeldende i romantikken.
Stråpa kraftverk
Aggregatet er en peltonturbin med en generator på 4,4 MW. Årsproduksjon er 13,5 GWh.
Mamute Mbonga
Mamute Mbonga (født 24. april 1964) er en kongolesisk judoka.
Handelsbanken
Handelsbanken er en norsk bank som eies og er filial av Svenska Handelsbanken. Handelsbanken i Norge ble opprettet i 1986 i form av et representasjonskontor, og åpnet i 1988 sitt første bankkontor. Handelsbanken har vokst jevnt siden det. Veksten kommer fra oppkjøp (Stavanger Bank, Oslo Handelsbank, Bergensbanken), men aller mest organisk vekst. Banken ledes av administrerende direktør Arild Andersen. Styret i Handelsbanken Norge ledes av Rebekka Glasser Herlofsen. Handelsbanken har 41 bankkontorer over hele landet. Hovedkontoret ligger på Tjuvholmen i Oslo. Handelsbanken har lånt ut nærmere 300 milliarder kroner i Norge. Handelsbanken er dermed Norges fjerde største bank målt etter utlånsvolum. Handelsbanken er Norges tredje største bank for bedrifter.
Lockheed X-7
Lockheed X-7 var et amerikansk ubemannet eksperimentfly.
Niels Alstrup
Alstrup var sogneprest i Namsos fra 1865, senere i Snåsa. I 1900 var han bosatt i Bærum, der han også døde seks år senere.
Stocka
Stocka er et tettsted i Nordanstig kommune i Gävleborgs län, i landskapet Hälsingland i Sverige. Det ligger cirka 26 kilometer nord for Hudiksvall. I 2010 hadde tettstedet 382 innbyggere.
Rosa sempervirens
Rosa sempervirens er en roseart.
Xiangjiaba-demningen
Anlegget ble påbegynt 26. november 2006, men senere midlertidig stoppet, og skal etter planen stå ferdig i 2015. Den står i samband med den planlagte Xiluodu-demningen, som foreløpig er utsatt av miljøhensyn.
Bueskyting under Sommer-OL 2012 – Lagkonkurranse kvinner
Lagkonkurransen i bueskyting for kvinner under Sommer-OL 2012 vil finne sted på Lord's Cricket Ground i London mellom 27. juli og 29. juli.
Ecem Güzel
Hun representerte Tyrkia under Sommer-OL 2020 i Tokyo, hvor hun ble nummer 20 i laser radial.
Daniel Davisse
Daniel Davisse døde 29. mars 2020 av COVID-19, i en alder av 81 år.
Benedicte Brynildsen
Liv og virke
Benedicte Brynildsens første publikasjon var Samvittighet, som i januar 1891 ble publisert i Skilling-Magazin. Hun romandebuterte senere samme år med Naar hjertet taler. Ved utgivelsen ble den kalt en novelle. Her fortelles det om Helga, som blir selskapsdame i en proprietærfamilie.
Gjuvkampen
Gjuvkampen er et fjell i Skjåk kommune i Innlandet. Det har en høyde på 1 739 meter over havet.
Jordskjelvet i Nord-Italia 2012
Minst syv mennesker hvorav fire arbeidere ved en fabrikk i Ferrara ble drept. Mange mennesker ble sperret inne i bygninger som raste sammen og 3000 mennesker ble husløse. Flere kirker ble skadet bl.a. Castello Estense.
Mutasjon (genetisk algoritme)
I genetiske algoritmer er mutasjon en genetisk operator brukt for å beholde genetiske mangfold fra en generasjon av populasjonen til neste. Det er analogt til biologisk mutasjon. Mutasjon, som er sjeldent i naturen, representerer en forandring i "genene" (tekststrengen som representerer individet). Dette kan lede til en signifikant forbedring i fitness, men kan også ha skadelige resultat. Mutasjon ble introdusert som en operator som en garanti for at algoritmen ikke skulle bli stoppe på et lokalt optimum. Sekvensen av seleksjon og rekombinasjon kan stagnere på en homogen populasjon. Derfor er mutasjon viktig med å forhindre tap av genetisk mangfold.
Epic Scrap Metal
Singler
«Everybody and Their Broken Hearts» ble gitt ut som første singel fra albumet 21. februar 2011. Den andre singelen var «Deserve Everything» som ble utgitt 15. juli 2011.
HBO Max
HBO Max er en amerikansk videostrømmetjeneste som eies av Warner Bros. Discovery. Tjenesten ble lansert i USA 27. mai 2020, og ble i 2021 bygget ut til en internasjonal videostrømmetjeneste. I Norge ble tjenesten tilgjengelig 26. oktober 2021.
Mesoprionus
Utseende
Store (25-45 millimeter), kraftige, mørke trebukker. Slekten ligner sterkt på den nærtbeslektede slekten Prionus. Antennene er svært kraftige og sagtakkede, hos hannen omtrent to tredjedeler så lange som kroppen, hos hunnen noe kortere. Kjevene er ikke påfallende forstørrede. Pronotum er rektangulært med en kraftig pigg midt på hver sidekant. Dellkvingene er litt tilsmalnende bakover, med stumpvinklede "skuldre", uten opphøyde ribber.
Kutch (distrikt)
Demografi
Barn i alderen 0 til 6 år utgjorde 14,84 % i 2011 mot 16,07 % i 2001. Antallet jenter i den alderen per tusen gutter er 913 i 2011 mot 922 i 2001.
Clwyd (elv)
Clwyd er ei elv i Denbighshire nord i Wales. Den har sitt utspring i Clocaenog-skogen rundt 8 kilometer nordvest for Corwen.
Robert Keith
I 2005 var Keith utsatt for et oppkjøpsraid rettet mot eierskapet i Opticom og Fast, da Øystein Stray Spetalen og Orkla forsøkte å vinne kontroll over selskapene. Til avisene omtalte Keith motparten som «piratene», mens disse på sin side svarte med å beskrive britene som «togrøvere». Raidet gjorde at Keith og Fussell først ble kastet fra Opticom-ledelsen, før de to gjenvant kontrollen i januar 2006 etter en dramatisk generalforsamling.
Tor Grande
Hedersbevisninger (utvalg)
Grande ble tildelt Det Kongelige Norske Videnskabers Selskabs vitenskapelige pris for 1995.
I 2009 mottok han NTNUs likestillingspris, etter at han tilsatte fire kvinner i forskergruppen han ledet.
Sucker Punch
Sporliste
Kreditering hentet fra iTunes.
Aabenraa amt
Aabenraa amt var et dansk amt fra 1920 til 1932. Videre var det inntil 1864 et amt i Hertugdømmet Slesvig.
Amtet bestod av tre herreder: Lundtoft, Rise og Sønder-Rangstrup. I 1920 ble størstedelen an Bov sogn og Frøslev kommune i Hanved sogn overført fra Flensborg amt til Aabenraa amt.
Rhineimegopis
Rhineimegopis er en slekt av biller som hører til familien trebukker (Cerambycidae).
Protorchestia ceduna
Protorchestia ceduna er en art i slekten Protorchestia innenfor tangloppefamilien av ordenen Gammaridea, som inngår i gruppen av amfipoder.
Multinational Multi Role Tanker Transport Fleet
Flyene, av typen Airbus A330 MRTT, eies av NATO og opereres som en felles flåte. Innkjøpsfasen håndteres av Organisation conjointe de coopération en matière d'armement, inkludert de to første årene i operativ tjeneste, som utøvende representant for NATO Support and Procurement Agency (NSPA). NSPA vil deretter ha ansvar for livssyklusforvaltning av flåten.
Det første flyet ble levert sommeren 2020.
Østlige Europa
Ni internasjonalt anerkjente suverene stater og ett folkerettslig omstridt område inngår:
Roar Skolmen
Familie og oppvekst
Roar er sønn av kostymedesigner og skuespiller Ada Skolmen (1911–2006), og bror til skuespiller og forfatter Kate Skolmen (1940–96). Hans farfar hadde bygget Central Hotel (populært kalt Danske-Olsen) i Arendal, som faren Einar Bredo Olsen drev fra 1934. Hotellet ble skadet av brann i 1959, og senere solgt i 1968. Hotellet heter i dag Grand Hotel. Som ung startet Skolmen en kokkeutdannelse for å jobbe i farens hotell, men gav seg i yrket i 1968, noe som er grunnen til at det ble solgt.
Vortemelkslekta
Sekvensering av DNA fra cellekjerner og kloroplaster viser utvetydig at slekta er en monofyletisk gruppe. Felles for alle vortemelkarter er at de har melkesaft og den spesielle oppbygningen av blomstene.
Marilena Makri
Hun representerte Kypros under Sommer-OL 2020 i Tokyo, hvor hun ble nummer 33 i laser radial.
Ika Kaminka
Utvalgte oversettelser
Av Haruki Murakami:
Håkon Øvreås
Håkon Øvreås (født 5. april 1974) er en norsk forfatter. Han debuterte med diktsamlingen Avstanden mellom hus på Cappelen Damm i 2008. I 2011 kom diktsamlingen Grevlingvariasjonene. Han ga ut barneboka Brune sammen med illustratør Øyvind Torseter i 2013. Hans seneste bok er oppfølgeren av Brune, - Svartle.
Voices (Tusse Chiza-sang)
Eurovision Song Contest
Sangen deltok i semifinale 1 i Rotterdam Ahoy i Nederland tirsdag 18. mai 2021. Der endte den på syvendeplass med 142 poeng og kvalifiserte seg til finalen lørdag 22. mai. I finalen var «Voices» det 25. og nest siste bidraget ut på scenen. Bidraget fikk 109 poeng og endte som nummer 14 av 26 i finalen. Dette var det svakeste resultatet for Svergie siden 2013, da Robin Stjernberg fikk samme plassering med låten «You».
Zhaocheng Jin Tripitaka
Denne Jin Tripitaka ble til i Tianningtempelet i Beijing i om lag år 1149, finansiert av en kvinne ved navn Cui Fazhen og hennes disipler. Den ble gitt av Kublai-khan til Guangshengtempelet i Pingyang, og der ble den gjenoppdaget i 1933. Ettersom Guangshengtempelet befinner seg i Zhaocheng i Hongdong fylke i Shanxi kalles nå dokumentet Zhaocheng Jin Tripitaka.
David Andahl
Biografi
David Andahl var sønn av Ronald og Patricia Andahl i Bismarck, gikk på Century High School der, og etterpå på Bismarck State College, og studerte deretter animal science ved North Dakota State University.
Mercedes-Benz W116
Special features
The suspension system gave the 4200 pound (1900 kg) car the benefits of a both a smooth ride and handling that allowed it, in the words of automotive journalist David E. Davis, to be "tossed about like a Mini." The car also featured a model W3B 050 three-speed automatic transmission unique to the 6.9 and a standard ZF limited slip differential both for enhanced roadholding performance on dry pavement and enhanced traction in inclement weather.
Eve Garnett
Eve Garnett (født 9. januar 1900 i Worcestershire, død 5. april 1991 i Lewes) var en britisk billedkunstner, illustratør og barnebokforfatter, best kjent for sin banebrytende skildring av den engelske arbeiderklassen i Barna fra blindgata (The Family from One End Street, 1937; norsk utgave 1950) som hun mottok Carnegie Medal in Literature for i.
Bøker
Bakgrunnen for hennes egne bøker var et oppdrag hun fikk i 1927: hun skulle illustrere Evelyn Sharps bok The London Child, og ble overveldet over leveforholdene for arbeiderklassen. Hennes egen debutbok The Family from One End Street er ment som en respektfull anerkjennelse av verdighet og enkle gleder i arbeiderklassens liv. Boka ble avvist av flere forlag før den endelig ble utgitt, og vant prisen for årets beste britiske barnebok. Boka blir ansett som en av de første skildringene av arbeiderklassens vilkår i engelsk barnelitteratur. Ettertiden har imidlertid vurdert den ulikt, dels som en viktig realistisk skildring, som varmhjertet og oppriktig og som et gjennombrudd for å synliggjøre arbeiderklassen; men også som paternaliserende, og som en idylliserende «proletar-pastorale» om visdommen i det enkle livet.
Holocaust i Litauen
Holocaust i Litauen var utryddelsen av jøder i Litauen under andre verdenskrig. Minst 95 prosent av landets 210,000 jødiske innbyggere ble massakrert under den tyske okkupasjonen fra sommeren 1941, noe som utgjør det største tap av menneskeliv i Litauens historie. I Litauen og i nabolandet Latvia ble den jødiske befolkningen nesten totalt utslettet. Drapene i Litauen ble i hovedsak utført av lokal litauisk milits under tysk ledelse.
Litauens jødiske innbyggere var holocausts første ofre. Omfattende og systematiske drap på jøder begynte i Litauen dagen etter invasjonen. Først ble voksne menn drept, senere på sommeren ble massedrapene utvidet til å omfatte jødiske kvinner og barn. Før juni 1941 var jødene i tyskkontrollerte områder utsatt for brutal forfølgelse, og i det okkuperte Polen også for enkeltstående massakrer. I juni 1941 så den tyske ledelsen fortsatt for seg at «jødespørsmålet» hovedsakelig skulle løses ved tvangsflytting. Det er uklart om massemordet i Litauen ble igangsatt etter direkte ordre fra Berlin, eller om det begynte som et initiativ av tyske ledere på stedet.
To dager etter at tyske styrker krysset grensen til Litauen (som hadde vært okkupert av Sovjetunionen siden året før), begynte massakrene på landets over 210,000 jøder. De første systematiske massakrene ble gjennomført i regi av Schutzstaffel (SS) og politi i Østpreussen og Memelland. Massakrene i Litauen var i hovedsak metodiske og i skjul for offentligheten ved at ofrene ble skutt og dumpet i massegraver i litt utenfor bebodde områder. Denne fremgangsmåten ble senere brukt over det meste av sovjetisk område, inkludert Baltikum.
Polen-Litauen
Litvak var jøder med historisk tilknytning til Litauen, Latvia, Białystok og Suwałki samt deler av Hviterussland innenfor Polen-Litauen og senere tsarens rike. På 1600-1700-tallet strakk storhertugdømmet Litauen seg østover og omfattet blant annet Vitebsk, Minsk, Mahiljow og Polotsk. De fleste jøder i Litauen var fattige.
Mellomkrigstiden
Memelland ble i 1924 en del av Litauen etter Klaipėdaopprøret i 1923. Høyreradikale og nasjonalistiske offiserer avsatte den valgte regjeringen ved et militærkupp 17. desember 1926 og nasjonalisten Antanas Smetona ble innsatt som president. Næringslivet og den katolske kirken var tilfreds med kuppet. Nasjonalisten Augustinas Voldemaras var statsminister fra 1926 med Vilnius-striden som hovedsak. Smetona innførte trinnvis et autoritært styresett, undertrykte opposisjonen og avsatte i 1929 Voldemaras da denne mislykkes med Vilnius-saken. Smetona regjerte etter dette tilnærmet diktatorisk.
Elaptoides
Elaptoides er en slekt av biller som hører til familien trebukker (Cerambycidae).
Utbredelse
Arten er endemisk for Madagaskar.
Convair CV-300-ulykken i 1977
Den 20. oktober 1977, krasjlandet et fly av typen Convair CV-300 (et konvertert CV-240) leid av rockebandet Lynyrd Skynyrd fra selskapet L&J Company i Gillsburg i Mississippi etter å ha gått tomt for drivstoff nær slutten av turen fra Greenville i Sør-Carolina til Baton Rouge i Louisiana.
Ringvei
Ytre ringveier
Mange storbyer, særlig de som ikke ligger ved havet, har en sammenhengende motorvei rundt sentrum som danner en komplett ring:
Convair CV-300-ulykken i 1977
Årsak
Det er kjent at motorens magnet - en tenningsenhet som gir gnist til motoren - hadde feilet (Powell, blant annet fortalte at han hadde sett flammene skyte ut av høyre motor på en tur like før ulykken), og at pilotene McCreary og Gray hadde tenkt å reparere den skadde delen da reisefølge ankom Baton Rouge. Cassie Gaines var angivelig så engstelig for å fly i Convairen at hun tilbød seg å kjøre i bandets lastebil i stedet; Ronnie Van Zant hadde overtalt henne til å ta flyet 20. oktober.
Erythraenus
Utbredelse
Arten er bare kjent fra Sarawak.
Holocaust i Litauen
Molotov–Ribbentrop-pakten
I motstandsbevegelsen LAF (Lietuvių aktyvistų frontas), under ledelse av oberst Kazys Škirpa, ble litauisk nasjonalisme og arbeid for nasjonal selvstendighet slått sammen med anti-kommunisme og anti-semittisme. LAF drev også under sovjetisk styre antisemittisk propaganda der de for eksempel i mars 1941 argumenterte for at jødene måtte flykte fra landet sammen med den røde arme. «Jo flere jøder som forlater Litauen, desto lettere vil det senere bli å frigjøre landet helt fra jødene.» Den gjestfrihet som middelalderfyrsten Vytautas den store hadde vist jødene ble trukket tilbake for godt på grunn av jødenes pågående forræderi mot landet, ble det argumentert regelmessig i LAFs publikasjoner.
Tysk invasjon og okkupasjon
Invasjonen av Sovjetunionen i 1941, «Operasjon Barbarossa», var trolig en hovedgrunn til tilintetgjørelsen av jødene.
Rekombinasjon (genetisk algoritme)
To punkts rekombinasjon
Svært lik som ett punkts rekombinasjon, men her blir genene mellom de to valgte punktene kombinert.
Holocaust i Litauen
Endelig likvidering
I 1943 gikk det ut ordre om å skjule sporene etter drapene i det niende fort i Kaunas. En kommando på 60 fanger ble satt til å grave opp og brenne likene. Noen fra denne spesialkommandoen lyktes å flykte.
Oversikt
Av landets 210,000 jødiske innbyggere ble minst 95 prosent massakrert under den tyske okkupasjonen, noe som utgjør det største enkeltstående tap av menneskeliv i Litauens historie. I Latvia og Litauen ble den jødiske befolkningen nesten totalt utslettet og andelen overlevende var den laveste blant landene berørt av holocaust. Innen utgangen av 1941 var 80 prosent av jødene i landet drept. Bortsett fra Latvia hadde ingen land gjennomgått et slikt massedrap allerede i 1941. Den hurtige og grundige utryddelsen av jødiske litauere ville trolig ikke ha vært mulig uten de litauiske drapskommandoene under tysk ledelse. Til sammenligning var drapstakten i 1941 langt lavere i Hviterussland, der tyskerne ikke hadde nok mannskap i form av «patriotiske» innbyggere til å utføre så omfattende massakrer.
Gettoer
Tyskerne la opp til at bare byene Vilnius (jiddisk: Vilna), Kaunas (jiddisk: Kovne) og Šiauliai skulle ha gettoer. I disse byene ble det etablert gettoer i perioden 15. august til 6. september 1941. Tyskerne lovte at gettoene skulle gi trygghet for jødene. Egne deler av gettoene ble avsatt til ettertraktede, faglærte arbeidere, som ikke fikk lov å bosette seg i gettoens øvrige deler. Gettoene ble bevoktet av vekselvis lokalt politi og tyske styrker, og det litauiske sikkerhetspolitiet Saugumas jaktet på jøder som forsøkte å skjule seg utenfor gettoene. Utenfor de tre byene ble Litauen raskt erklært som jødefritt. Massakrene utenfor storbyene foregikk som regel ved at åtte-ti tyske SS-menn reiste rundt sammen med opp til 200 bevæpnede litauere som sto for henrettelsene. I perioden september–november 1941 ble de fleste av gettoenes beboere drept: Eldre mennesker og andre som ikke utgjorde nyttig arbeidskraft var de første som ble henrettet. Mens mange jøder håpet at drapsraidene var over, ante dikteren Abba Kovner i den sionistiske ungdomsbevegelsen at drapene i nærområdet var del av et større, systematisk utryddelsesprogram. Det lokale Judenrat mente det tryggeste var å gjøre jødene i Vilnius til verdifull arbeidskraft, mens Kovner og en del andre ungdommer rømte til skogs og dannet partisangrupper. I slutten av 1941 var omkring 43,000 jøder igjen i gettoene: Vilnius (20,000), Kaunas (17,500) og Šiauliai (5500).
Etterspill
Det bor 3,000-4,000 jøder i Litauen hovedsakelig i Vilnius. Bare 1700 jøder (mindre enn 1 %) overlevde krigen i Litauen, rundt 7000 litauiske jøder overlevde utenfor Litauen. Befolkningen i Vilnius ble minst halvert i løpet krigen fordi de ble drept eller tvangsforflyttet. I overkant av 400.000 mennesker ble drept i Litauen under krigen: halvparten jøder drept i holocaust, rundt 170.000 sovjetiske krigsfanger og 10.000 sivile etniske litauere.
Under sovjetisk styre
Noen jødiske barn overlevde holocaust i Litauen ved at de i flere år ble holdt skjult i en kjeller i et nonnekloster. Overlevende jødiske litauere ble diskriminert under sovjetisk styre, og mange benyttet muligheten til å utvandre (til Israel eller USA) etter frigjøringen i 1991. En del utvandret like etter krigen. Sidney Shachnow (født Schaja Shachnowski) var ni år gammel da han unnslapp gettoen i Kaunas like før barna der ble likvidert. Han ble skjult av en katolsk familie til krigen var over, og gikk til fots fra Litauen til det amerikansk-okkuperte Tyskland. Shachnow ble senere general i USAs hær. I sin militære karriere drev han blant annet etterretningsarbeid i Øst-Europa, og han ledet de amerikanske okkupasjonsstyrkene i Berlin. Omkring 500 litauere har blitt anerkjent av Yad Vashem som «rettskafne blant nasjonene» for deres uselviske og risikable bidrag til å redde jøder.
Unnlatelser av straffeforfølgelse
Aleksandras Lileikis ledet Saugumas, det hemmelige litauiske politiet, som var håndlangere for Gestapo blant annet i kontrollen med gettoen i Vilnius. Han bodde mange år i Tyskland og USA, men mistet sitt amerikanske statsborgerskap i 1996 da hans virksomhet under krigen ble kjent. Han døde i 2000 uten å bli stilt for retten; Simon Wiesenthal-senteret hadde da arbeidet i mange år for at Lileikis skulle bli gjenstand for rettergang.
Folkemordsmuseet
Folkemordsmuseet i Vilnius (litauisk: Genocido aukų muziejus, senere endret navn til Museet for okkupasjon og frihetskamp) forteller historien om ofrene for den sovjetiske okkupasjonen, ikke om ofrene for holocaust. Folkemordsmuseet holder til i en stor bygning som tidligere ble brukt av KGB, og før det igjen av SS. Betegnelsen «folkemord» har i Litauen blitt brukt om den sovjetiske undertrykkelsen av landet. Anslagsvis 20,000 litauere ble drept i Stalins utrenskinger, og et par hundre tusen ble deportert. I 2011, etter internasjonal kritikk, innredet museet et lite rom i kjelleren tilegnet folkemordet på jødiske litauere. Den amerikanske forskeren Dovid Katz har karakterisert museet som en ny variant av holocaustbenektelse.
Pavebesøk i 2018
Under sitt besøk i Litauen i september 2018 mintes pave Frans ofrene for holocaust. Han advarte mot historisk revisjonisme og antisemittisme.
Yehia El-Deraa
Han representerte Egypt i Sommer-OL 2016 i Rio de Janeiro, der han endte på niendeplass med det egyptiske landslaget.
Mata Hari (Samira Efendi-sang)
Om sangen
«Mata Hari» var et av 229 bidrag som kom inn til İctimai Televiziyas (İTV) åpne konkurranse for å finne Aserbajdsjans bidrag til Eurovision Song Contest 2021. Av de innkomne bidragene, gikk seks videre til gjennomlytting og vurdering foran profesjonelle fokusgrupper. Til slutt ble «Mata Hari» valgt som landets bidrag. Sangen er skrevet og produsert av den nederlandske låtskrivertrioen Amy van der Wel, Luuk van Beers og Tony Cornelissen. Den ble fremført av sangeren Efendi.
Sosiale konsekvenser av global oppvarming
Havsystemer
Forskyvning av marine arter vil forårsake 30–70 % økning i fiskefangster i visse regioner på høye breddegrader innen 2055 (relativt til 2005), en omfordeling ved midlere breddegrader, og en reduksjon på 40–60% i noen regioner i tropene og Antarktis. Dette gjelder for en oppvarming over førindustrielle nivåer på 2 °C (medium konfidens for retningen av fiskerienes fangstmengde, lav konfidens for eksakte størrelsene av fangstmengde).
Klimaendringer kommer i tillegg til truslene fra overfiske og annen påvirkning som ikke er klimarelatert, dermed kompliseres forvaltningen av marine ressurser (høy konfidens). På kort sikt vil strategier som prognosering av klimaendringer og varslingssystemer redusere risikoen på grunn av havoppvarming og forsuring for enkelte fiskerier og akvakulturnæringer. Fiskeri og havbruksnæringer som er drevet av høyteknologi og/eller store investeringer, samt sjøfart og petroleumsnæringen har store muligheter for å foreta tilpasninger på grunn av større utvikling innenfor miljøovervåking, modellering og ressursvurderinger. For mindre fiskerier og i utviklingsland, er viktige strategier for tilpasning å oppnå sosial fleksibilitet, finne alternative levebrød og tiltak for yrkesfleksibilitet for å redusere sårbarheten til samfunn som er avhengige av havet.
Matsikkerhet
Alle aspekter ved mattrygghet er potensielt påvirket av klimaendringer, dette gjelder tilgang til mat, utnyttelse og prisstabilitet (høy konfidens). Forskyvning av fiskebestander mot høyere breddegrader utgjør en risiko for redusert inntekt og sysselsetting i tropiske land, med potensielle konsekvenser for matsikkerhet (medium konfidens). Global temperaturøkning på rundt 4 °C eller mer over nivået på slutten av 1900-tallet, kombinert med økende etterspørsel etter mat, ville utgjøre stor farer for matvaresikkerheten globalt og regionalt (høy konfidens). Risikoen for matvaresikkerhet er generelt større i lavereliggende områder.
Urbane områder
Mange globale risikoer som følge av klimaendringer er spesielt høye i byområder (medium konfidens). Tiltak for å oppnå motstandsdyktighet og gi bærekraftig utvikling kan forbedre klimatilpasning globalt. Varmestress, ekstrem nedbør, flom, jordskred, luftforurensning, tørke og vannknapphet utgjør en risiko i byområder for både mennesker, eiendom, økonomi og økosystemer (veldig høy konfidens). Risikoen forsterkes for de som ikke har tilgang til viktig infrastruktur og tjenester, eller bor i boliger av dårlig kvalitet og i utsatte områder.
Rurale områder
Klimaendringene vil øke de internasjonale handelsstrømmene og verdien av disse (begrenset belegg, middels enighet). Import av mat kan avhjelpe de landene som rammes, slik at de kan tilpasse seg klimaendringer som gir redusert innenlandsk produktivitet i landbruket. Mens kortvarig matmangel i utviklingsland med lav inntekt kan avhjelpes med matvarehjelp. Ytterligere tilpasninger for landbruk, vann, skogbruk og biologisk mangfold kan skje gjennom politikk som tar hensyn til lokale vurderinger. Handelsreformer og investeringer kan forbedre markedsadgang for småbedrifter i slike områder (medium konfidens).
Infrastruktur og økonomi
Globale økonomiske konsekvenser av klimaendringer er vanskelig å gi anslag for. Beregninger av økonomiske konsekvenser gjennomført de siste to tiårene (før 2014) varierer i dekning av delområder innenfor økonomiske sektorer. Dessuten avhenger de av et stort antall antagelser hvorav mange er motstridende, og mange estimater tar ikke hensyn til katastrofale endringer, vippepunkter og mange andre faktorer. Med disse kjente begrensningene foreligger det ufullstendige anslag for globale årlige økonomiske tap. Det er beregnet at for ytterligere temperaturøkninger på rundt 2 °C vil de økonomiske tapene beløpe seg til mellom 0,2 og 2,0 % av inntektene (± 1 standardavvik rundt gjennomsnittet) (medium belegg, medium overensstemmelse). Tap i dette området er «omtrent like sannsynlig som ikke », enn å bli mindre enn dette intervallet (begrenset belegg, stor overensstemmelse). I tillegg er det store forskjeller mellom og innenfor landene. Tapene akselererer ved større oppvarming (begrenset belegg, stor overensstemmelse), men få kvantitative estimater er gjennomført for ytterligere oppvarming rundt 3 °C eller høyere.
Menneskers helse
De mest effektive tiltakene for å redusere sårbarheten for helse på kort sikt er programmer som tar i bruk og forbedrer grunnleggende offentlig helsetilbud. Dette gjelder tilgang til rent vann og bedre sanitære forhold, pålitelig grunnleggende helsetjenester som vaksinering og helsetjenester for barn. Andre tiltak er øke kapasiteten for katastrofeberedskap og fattigdomsbekjempelse (veldig høy konfidens).
Folkeforflytninger mot nordlige landområder
Sibir utgjør en stor del av Russland, men har en liten og spredd bosetning. En stor del av landområdet har vært umulig å dyrke, der bare områdene mot Kina og Mongolia har hatt klima for jordbruk. Med de klimaendringene som gjør seg gjeldende har en fått større tro på at jordbruk i større omfang kan bli mulig. Allerede (2020) har noen områder som tidligere bestod av skog, myr og gressletter blitt dyrket opp for å produsere soyabønner. I Russland ser styresmakene muligheter for stor økonomisk vekst, fordi de i fremtiden kan bli en av verdens største matprodusenter når denne landbruksutviklingen akselererer. Samtidig forventes avlingene på sikt å bli redusert i land og regioner som USA, Europa og India.
Klimaendringene vil være en driver til massemigrasjon, spesielt kan vannmangel og tørke drive befolkningen i Nordøst-Kina mot Russland «i stort antall», som potensielt kan forstyrre hele regionen. Dette i henhold til en rapport fra National Intelligence Council. Kinesiske emigranter bosetter seg inn i den russiske delen av Fjerne østen av økonomiske grunner i dag, men rundt 2030 kan kineserne bli tvunget vekk fra sitt hjemland på grunn av svekket livsgrunnlag.
Omlegging av energibruk
Innfasing av fornybare energikilder regnes som svært viktig. Mange teknologier har vist betydelige forbedringer av ytelse og kostnadsreduksjon, og et økende antall teknologier har oppnådd et modenhetsnivå som kan muliggjøre distribusjon i betydelig skala (robuste belegg, høy enighet). Klimapanelet mener også at kjerneenergi kan være viktig for å redusere bruken av fossile energikilder.
Klimatilpasning
Tilpasninger til et endret klima vil bli nødvendig. Om klimaendringene reduseres kan det redusere omfanget av nødvendige tilpasninger i fremtiden. Under alle scenarier for begrensning av klimagassutslipp og tilpasning er det fremdeles en viss risiko fra negative virkninger (veldig høy konfidens). Fordi begrensninger reduserer endringstakten så vel som størrelse av oppvarmingen, økes også tiden som er tilgjengelig for tilpasning til et bestemt nivå for klimaendringer, potensielt med flere tiår. Imidlertid kan ikke tilpasning overvinne alle effekter av klimaendringer (høy konfidens). Noen begrensninger eller tilpasningsalternativer utgjør også i seg selv en risiko.
Deizy Nhaquile
Hun representerte Mosambik under Sommer-OL 2020 i Tokyo, hvor hun ble nummer 40 i laser radial.
Landsdelsserien 1956–57
Opp- og nedrykk
Direkte opprykk: og
Sean McDermott
Sandnes Ulf
Han signerte med Sandnes Ulf den 15. august 2012 etter at han ble fristilt fra kontrakten med. Han hadde sin debut i Tippeligaen i en kamp mot Rosenborg 19. oktober 2012.
Ullsensaker/Kisa
Etter ett år og ingen kamper på førstelaget til Start, gikk veien videre til Ullensaker/Kisa.
Don Cherry
Don Cherry (født 18. november 1936 i Oklahoma City, død 19. oktober 1995 i Málaga) var en amerikansk jazzmusiker (trompet, kornett).
Lett for mæ å si
Musikkvideo
Musikkvideoen til "Lett for mæ å si" er regissert av Trond Kvig Andreassen og fotografert av Kristian Davik Larssen. I videoen fremfører bandet sangen på location i gamle Hønsehuset lydstudio ved Nordland kultursenter, der albumet Force majeure ble spilt inn.
Fanny Ingvoldstad
Liv og virke
Fanny Ingvoldstad var bosatt i Kristiania, hvor hun i 1881–1884 var elev ved Knud Bergsliens malerskole og i 1884–1885 fikk undervisning av Erik Werenskiold. I 1880- og 1890-årene stilte hun ut interiører og portretter. Hun utførte også flere landskapsmalerier, hvorav to bylandskaper er i Oslo Bymuseums besittelse. Motivene er hentet fra Hammersborg og Lovisenberggaten. Ingvoldstad var representert ved Høstutstillingen i 1884–1886 og 1895–1896.
Søre Kongsnuten
Søre Kongsnuten er et fjell i Ulvik kommune i Hordaland. Det har en høyde på 1 740 meter over havet.
Annleis enn i går
Annleis enn i går er et musikkalbum med Herborg Kråkevik. Albumet ble utgitt i 2008.
Nik Brandal
Nikolai «Nik» Brandal (født 26. februar 1973) er en norsk historiker fra Sørbrandal på Sunnmøre.
Hans interessefelt er totalitære bevegelser og idéer, norske frivillige i første verdenskrig og norsk etterretningstjeneste og okkupasjonsforskning under andre verdenskrig.
Luftputebil
Luftputebil er en norsk oversettelse av det engelske ordet Hover car, som brukes som en generell beskrivelse av samtlige flyvende bilkjøretøyer med liten bakkeklaring opptil få meter over bakken. Denne biltypen er skildret som et populært persontransportmiddel i science fiction-litteratur og -film, med diverse teknologiske løsninger som gravitasjonsoppheving, som for eksempel de ikoniske landspeeders fra Star Wars filmene.
Luftputebilen i virkeligheten
Curtiss-Wright Model 2500 var et meget ambisiøst prosjekt i en tid da det var stor interesse for futuristisk transport også innenfor biltransport. Den ble gitt et utseende som minnet om romfartøyer og annet skildret i datidens science fiction-underholdning. Konseptet bak luftputeeffekten hadde blitt oppdaget på midten av 1950-tallet, med etterfølgende eksperimentering og prøvetesting av prototypekjøretøyer. Med Air Car håpet Curtiss-Wright at de kunne tilby et allsidig transportmiddel uavhengig av veger for både personbefordring og godsfrakt. Ettersom luftputebilen bare kunne sveve ned til 15 centimeter og var svært tørst på brensel mistet både militæret og sivile interesse for prosjektet. To eksemplarer ble bygd, det ene har blitt bevart i US Army Transportation Museum i Fort Eustis, delstaten Virginia.
Solveig Kristiansen Aaseby
Solveig Kristiansen Aaseby (født 1965) er en norsk hundekjører som representerer Nittedal Hundekjørerklubb.
Junior-NM i skiskyting 2012
Menn 17 år
12,5 km: Dato: 9. mars 2012
Kathrine Fagerland
Kathrine Fagerland (født 30. mars 1976 i Bergen) er en norsk skuespillerinne som er mest kjent for sin rolle som Anna Keilhau i filmene om Varg Veum. Hun er oppvokst i Stavanger.
Junior-NM i skiskyting 2012
Menn 17-21 år
Dato: 11. mars 2012
Wergeland-Halsvik
Historie
I november 2006 feiret selskapet 50-årsjubileum for betongproduksjonen, og i den forbindelse fikk Hans Wergeland Kongens fortjenstmedalje i gull.
Miljøproblematikk
Leder i Norges Miljøvernforbund, Kurt Oddekalv, meldte Wergeland-Halsvik til Økokrim på bakgrunn av dette. Wergeland-Halsviks svar på beskyldningene var at avfallet som ble brent, var deres eget, men blandet med avfall fra Alexela. De kunne vise til brev til miljødirektoratet som beviste dette, og mente at NRK hadde overdrevet.
Bransfield Island
Bransfield Island er en øy som er nesten 5 nautiske mil lang og som ligger 3 nautiske mil sørvest for D'Urville Island utenfor nordøstenden av Antarktishalvøya. Den fikk navnet «Point Bransfield» i 1842, etter Edward Bransfield i Royal Navy, et medlem av en britisk ekspedisjon under ledelse av James Clark Ross. Under en kartlegging i 1947 av Falklands Islands Dependencies Survey ble det oppdaget at den var en egen øy.
Euratom-traktaten
Euratom-trakten er stort sett uendret siden vedtakelsen. Euratom er ikke fusjonert med EU og står som en selvstendig juridisk person, men administreres av Europakommisjonen.
Jalese Gordon
Jalese Gordon (født 8. november 2001) er en antiguansk seiler.
George W. Bushs regjering
Første regjeringsperiode
Åtte måneder inn i regjeringsperioden ble landet angrepet av al-Qaida og Bush gikk til krig i Afghanistan. Krigen i Irak fulgte i 2003.
Andre regjeringsperiode
Regjeringens andre periode begynte 20. januar 2005 etter presidentvalget i 2004 og tok slutt 20. januar 20. januar 2009 etter presidentvalget i 2008.
Norgesmesterskapet i orientering
Ultralang distanse
Til og med 2003 ble distansen kalt "Langdistanse", etter dette Ultralang distanse. Damene fikk løpe offisielt NM i langdistanse fra og med 1973. De løp uoffisielt NM, kalt "Hovedløp" i 1971 og 1972.
Catharina Jacobsen
Jacobsen har arbeidet i Dagbladets kulturavdeling (1985–1987) og i VG (1987–2009) som kulturjournalist og leder for rampelys og feature. Hun var klubbleder for journalistene og ansattes representant i VGs styre og i konsernstyret i Schibsted. Jacobsen var VGs første korrespondent i Paris (1996–1998) og hun representerte Norsk Journalistlag i Pressens faglige utvalg (PFU) 1996–2003 (dels som nestleder).
Albert Houtin
Albert Houtin (født 4. oktober 1867 i Sartre i La Flèche i departementet Sarthe i Frankrike, død 28. juli 1926 i Paris) var en fransk katolsk prest, teolog og kirkehistoriker med tyngdepunkt innen dogmehistorie og modernismen i fransk religion.
Jarand Rønjom
Rosemaler
Som rosemaler skal Rønjom ha lært av Olav Torjusson, som han samarbeidet med. Det finnes rosemalte skap etter Rønjom på Aust-Agder-Museet (opprinnelig fra Nordbø i Vinje) og på Rønjoms egen gård Kultan i Åmotsdal.
Kirkearkitekt
Alle kirkene etter Rønjom er laftede korskirker, og det antas at forbildet var den daværende Skien kirke, som var oppført i stein i 1783. Rønjoms kirker er bygget over samme lest og er noe mindre enn kirken i Skien. De har alle prekestolalter i østre korsarm, slik at selve kirkerommet nærmest får T-form. Det er likevel en viss utvikling i detaljene, og forskjeller i bygningshistorie gjør at kirkene fremstår med forskjellig preg utvendig og innvendig.
Åmotsdal kirke (1792) har noe valmet tak og stod umalt i mange år før den ble malt utvendig (hvit) og innvendig i 1959–60. Vinje kirke (1796) har spisse gavler og skiller seg ut både utvendig (fargesetting samt kvadersteinsimitasjoner på hjørnene) og innvendig (utsmykket av Henrik Sørensen og andre kunstnere på 1900-tallet). Rauland kirke (1803) er i likhet med Åmotsdal hvitmalt i dag, og der er også interiøret preget av lysere farger (fra oppussing til 150-årsjubileet), men det fysiske inventaret er svært likt det i Vinje. Hjartdal kirke (1809) ble oppført av Halvor Høgkasin etter Rønjoms skjema. Den er hvitmalt utvendig, men er tilsynelatende den av kirkene der interiøret har beholdt mest av det opprinnelig preget, umalt som det står den dag i dag. Det må riktignok sies at mye ble rekonstruert av Wilhelm Swensen i 1940–41 etter at kirkerommet hadde fått nygotisk preg i 1888.
Zoological Society of London
ZSL utgir dessuten det renommerte vitenskapelige tidsskriftet Journal of Zoology, som har blitt publisert siden januar 1830. Til å begynne med under navnet Proceedings of the Zoological Society of London.
Hisham Ramez Abdel Hafez
Biografi
Da hans termin utløp i november 2015 overtok Tarek Amer denne stillingen.
Harald Skog
Eksterne lenker
Se http://m.nettavisen.no/bolig/de-ti-beste-i-boksehistorien/742106.html
ISO 9001:2008
Uformell beskrivelse av innholdet i standarden
Standarden innledes med en generell orientering om hva den handler om. Det viktigste innholdet i denne delen er:
Punkt 2: Normativ referanse
Her står det at standarden er bygget på begrepsapparatet som er definert i ISO 9000:2005, Systemer for kvalitetsstyring - Grunntrekk og terminologi.
Karen Mantler
Diskografi
Samarbeid med andre:
Ketil Hodne
Han representerte Norge under Sommer-OL i 1972, der han ble slått ut i første runde.
Alexander G. Barry
Barry ble innvalgt ved suppleringsvalg i 1938 til USAs senat. Han ble etterfulgt i 1939 av Rufus C. Holman.
Barry var presbyterianer. Han ble gravlagt på Willamette National Cemetery i Clackamas County.
Arecoideae
Slekter
Arecoideae inneholder følgende slekter:
Flystyrten ved Skorve i 1944 (Liberator)
Toktet «Crupper 5»
Under toktet 24. august var et av de andre 6 flyene på Gullknappen, men skydekket var lavt, de observerte ingen lys og måtte returnere uten å kunne gjennomføre slippet. O'Hara og «Crupper 5» skulle derfor gjøre et nytt forsøk på å levere forsyninger til D14.2.
Ulykkesstedet
Vrakrestene fra ulykkesflyet ligger i Langfjellhallin, i nærheten av Gøysen og Skorvetoppen på fjellet Skorve i Seljord kommune i Telemark, om lag 1150 moh. Posisjon: 32V 476811 6597541 (UTM)
Skorve
Kvil i fred til dagen gryr.
Tour of California 2018
Tour of California 2018 var den trettende utgaven av sykkelrittet Tour of California.
Itch.io
På grunn av friheten utviklere har på Itch.io, er tjenesten ansett som en god ressurs for nye videospillutviklere, som ved å øve seg på videospillutvikling og som en måte å selge spillet sitt.
Historie
Ved april 2021 ble Itch.io tilgjengelig som programvare på Epic Games Store.
Tretothorax
Tretothorax er en slekt av nebbiller.
Elektromagnetisk felt
Coulomb-gauge
Bølgeligningene kan også løses i Coulomb-gaugen ∇⋅A = 0. Selv om løsningene da ser annerledes ut, vil de gi samme resultat ved beregning av fysiske størrelser. Med dette gaugevalget, vil den siste ligningen for det skalare potensialet Φ forenkles til Poissons ligning
Elektromagnetisk impulstetthet
hvor vektoren G = D × B = S/c2  må forstås som impulstettheten til det elektromagnetiske feltet. På høyre side av ligningen står divergensen av Maxwells spenningstensor. Den kan skrives som
Energi og impuls
Når det elektromagnetiske feltet kvantiseres i kvanteelektrodynamikken, vil denne plane bølgen beskrives ved fotoner som hver har energien ħω uttrykt ved den reduserte Planck-konstanten ħ = h/2π. Hvis den romlige tettheten av fotoner er n, vil man da ha sammenhengene <u> = nħω og <G> = nħk  da ω/c = k. Det tilsvarer at hvert foton har impulsen p = ħk som ble først utledet av Einstein i hans forklaring av varmestrålingen.